مەھجووری کوردستانی
سەید عەبدولحەکیمی «گەونتوو»، نازناو «مەھجووری»، لە ساداتی گەورەی باینچۆیە کە بە چەند پشت دەگاتەوە عارفی گەورە، بابە شێخ ئەحمەدی باینچۆ .

مەھجووری ساڵی (١٢١٠ ک. م = ١٨٢٣ ز.) ھاتۆتە دنیا و کە پێگەیشتووە، لە قوتابخانەکانی ڕۆژھەڵات و باشووری کوردستان خوێندوویە و لاوەیەک لە خزمەتی مەولانا خالید بەھرەی بردووە و ھەر لەو سەردەمانە، لەگەڵ شێخ عوسمان سیراجەدین یەکیان ناسیوە و بوونەتە ھەواڵ.

سەید لە گەرانەوەیدا چۆتە گوندی کۆڵەسارە و خزمەتی مەولانا ئەحمەدی کەمانگەر گەیشتووە و پاش سەرەتێک خوێندن، ئیجازەی لێ وەرگرتووە و ئەوجار گەڕاوەتەوە زێدی خۆی ولە ناوچەی حسێن ئاوا ی سەر بە شاری سنە، تا ماوە بە خزمەتی ئایینی و عیرفانی و ھەروەھا ڕێنوێنی خەڵکەوە خەریک بووە.

مەھجووری ھاوکاتی مەولەویی تاوەگۆزی یە و پێکەوە نامە و شیعر گۆڕینەوەیان ھەبووە. زۆربەی شیعرەکانی مەھجووھری ناسک و جوان و ھەموو سۆفییانە و بە زاراوەی گۆرانین.

سەید عەبدولحەکیمی مەھجووری لە کۆتایی چەرخی سێزدەدا لە دنیا چووە.

چەند نموونەیەک لە ھۆنراوەکانی

بەرھەمەکان
دیوانی مەھجووری کوردستانی

سەرچاوە
مێژووی ناودارانی کورد ، بابە شێخ مەردۆخ ڕۆحانی ، وەرگێڕان: ماجد مەردۆخ رۆحانی

Aminijian (لێدوان) ٢٠:٢٦, ٢ حوزەیران ٢٠١٣ (UTC)

لەدایکبووانی ١٨٣٠
شاعیرانی کورد